P6_TA(2005)0146

Európai Alapítvány az Élet- és Munkakörülmények Javításáért *

Az Európai Parlament jogalkotási állásfoglalása az Európai Alapítvány az Élet- és Munkakörülmények Javításáért létrehozásáról szóló 1365/75/EGK rendelet módosításáról szóló tanácsi rendeletre irányuló javaslatról (COM(2004)0057 - C6-0040/2004 - 2004/0026(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2004)0057) [1],

- tekintettel az EK-Szerződés 308. cikkére, amely alapján a Tanács konzultált a Parlamenttel (C6-0040/2004),

- tekintettel eljárási szabályzata 51. cikkére,

- tekintettel a Foglalkoztatási és Szociális Bizottság jelentésére (A6-0091/2005),

1. jóváhagyja a Bizottság módosított javaslatát;

2. felkéri a Bizottságot, hogy ennek megfelelően módósítsa javaslatát az EK-Szerződés 250. cikkének (2) bekezdése alapján;

3. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot, hogy ismételten konzultáljon a Parlamenttel, ha lényegesen kívánja módosítani a Bizottság javaslatát;

5. utasítja elnökét, hogy továbbítsa álláspontját a Tanácsnak és a Bizottságnak;

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(8a) PREAMBULUMBEKEZDÉS (új)

| (8a) Szükséges biztosítani az alapítványnak a civil társadalomhoz, különösen a szociális területen működő nem kormányzati szervezetekhez való szervezett kapcsolódását. |

2. módosítás

(11) PREAMBULUMBEKEZDÉS

(11) A Szerződés 3. cikke szerint a Közösség valamennyi tevékenysége során törekszik az egyenlőtlenségek kiküszöbölésére, valamint a férfiak és nők közötti egyenlőség előmozdítására. Ezért helyénvaló olyan rendelkezés elfogadása, amely ösztönzi az igazgatótanács összetételében a férfiak és nők kiegyensúlyozott képviseletét. | (11) A Szerződés 3. cikke szerint a Közösség valamennyi tevékenysége során törekszik az egyenlőtlenségek kiküszöbölésére, valamint a férfiak és nők közötti egyenlőség előmozdítására. Ezért helyénvaló olyan rendelkezés elfogadása, amely ösztönzi az alapítvány igazgatási és irányítási szerveinek összetételében a férfiak és nők kiegyensúlyozott képviseletét. |

3. módosítás

(13) preambulumbekezdés

(13) Az alapítvány az egyetlen közösségi ügynökség, amely önálló személyzeti szabályzattal rendelkezik. Tekintettel az Európai Közösségek személyzeti szabályzata reformjának 2004-re tervezett hatálybalépésére, helyénvaló ezen inkoherencia orvoslása és az alapítvány személyzetére vonatkozó rendelkezések kiigazítása. Az Európai Alapítvány az Élet- és Munkakörülmények Javításáért személyi állománya alkalmazási feltételeinek megállapításáról szóló 1860/76/ESZAK, EGK, Euratom tanácsi rendeletet [2] a továbbiakban is alkalmazni kell az alapítvány azon alkalmazottaira, akik az említett rendelet szabályai alapján álltak munkába. | (13) Helyénvaló úgy kezelni az alapítvány - az egyetlen közösségi ügynökség, amely önálló személyzeti szabályzattal rendelkezik - személyzetét, mint a Közösségek által szerződés alapján alkalmazott többi tisztviselőt és egyéb alkalmazottat, és megadni nekik ugyanazokat az ellátásokat, amelyekben a többi alkalmazott az Európai Közösségek új személyzeti szabályzata alapján részesül, ezzel egyidejűleg tekintettel kell lenni a szerzett jogokra, különösen az előmenetel és a nyugdíjjogosultság tekintetében. Annak biztosítása, hogy mind a jelenlegi, mind a jövőbeli személyzet az EK személyzeti szabályzatának hatálya alá tartozzon, összehangoltságot és hatékonyságot tesz lehetővé, és költségsemleges módon kellene megvalósulnia. |

4. módosítás

1. CIKK, 1. A) PONT (új)3. cikk, (2a) bekezdés (új) ((1365/75/EGK rendelet)

| 1.a) A 3. cikk a következő (2a) bekezdéssel egészül ki:(2a) Az alapítványnak megbízatása teljesítése során elő kell mozdítania a szociális területen működő nem kormányzati szervezetekkel való megfelelő kapcsolatokat annak érdekében, hogy biztosítsa szervezett részvételüket az alapítvány munkájában. |

5. módosítás

1. CIKK, 2. PONT5. cikk, bevezető rész (1365/75/EGK rendelet)

Az alapítvány összetétele: | Az alapítvány igazgatási és irányítási szerveinek összetétele: |

6. módosítás

1. CIKK, 3. PONT6. cikk, (2) bekezdés (1365/75/EGK rendelet)

2. Az (1) bekezdés a), b) és c) pontjában említett tagokat a Tanács nevezi ki, mégpedig tagállamonként és a fent említett kategóriánként egy-egy tagot. Ugyanakkor a Tanács a tagra vonatkozó feltételekkel megegyező feltételek szerint póttagot is kinevez, aki kizárólag a tag távollétében vesz részt az igazgatótanács ülésein. | (2) Az (1) bekezdés a), b) és c) pontjában említett tagokat a Tanács nevezi ki, a tagállamok és az egyes tagállamok munkaadói és munkavállalói szervezetei által külön-külön benyújtott jelöltlista alapján. Ugyanakkor a Tanács a tagra vonatkozó feltételekkel megegyező feltételek szerint póttagot is kinevez, aki kizárólag a tag távollétében vesz részt az igazgatótanács ülésein. |

A képviseletében eljáró tagokat és póttagokat a Bizottság nevezi ki. | A képviseletében eljáró tagokat és póttagokat a Bizottság nevezi ki. |

A jelöltek listájának továbbításakor a tagállamok, valamint a munkaadói és munkavállalói szervezetek törekednek arra, hogy az igazgatótanács összetételében megfelelően biztosítsák a férfiak és nők kiegyensúlyozott képviseletét. | A jelöltek listájának továbbításakor a tagállamok, a Bizottság, valamint a munkaadói és munkavállalói szervezetek törekednek arra, hogy az igazgatótanács összetételében megfelelően biztosítsák a férfiak és nők kiegyensúlyozott képviseletét. Általában biztosítani kell a férfiak és nők kiegyensúlyozott képviseletét az 5. cikkben említett szerveknél. |

| Az egynél több tagot jelölő csoportoknak biztosítaniuk kell a nemek közötti egyensúlyt jelöléseik során. |

Az igazgatótanács tagjainak névsorát a Tanács teszi közzé az Európai Unió Hivatalos Lapjában. | Az igazgatótanács és a vezetőség tagjainak névsorát a Tanács az Európai Unió Hivatalos Lapjában, az alapítvány pedig saját internetes honlapján teszi közzé. |

7. módosítás

1. CIKK, 3. PONT6. cikk, (4) bekezdés (1365/75/EGK rendelet)

4. Az igazgatótanács az elnökét és három alelnökét a (7) bekezdésben említett három csoportból és a Bizottságból egy éves, megújítható időtartamra választja meg. | (4) Az igazgatótanács az elnökét és három alelnökét - a (7) bekezdésben említett három csoport mindegyikéből egy és a Bizottság képviselői közül egy-egy személyt - egyéves, megújítható időtartamra választja meg. |

8. módosítás

1. CIKK, 3. PONT6. cikk, (6) bekezdés (1365/75/EGK rendelet)

6. Az igazgatótanács a tagok szavazatainak abszolút többségével hozza döntéseit. | (6) Az igazgatótanács a tagok szavazatainak abszolút többségével hozza döntéseit. A tagok mindegyikének egy-egy szavazata van. |

9. módosítás

1. CIKK, 3. PONT6. cikk, (8) bekezdés (1365/75/EGK rendelet)

8. Az igazgatótanács létrehoz egy vezetőséget. A vezetőség az igazgatótanács elnökéből és három alelnökéből, a (7) bekezdésben említett három csoport egy-egy koordinátorából és a Bizottság egy további képviselőjéből áll. | (8) Az igazgatótanács létrehoz egy 11 tagú vezetőséget. A vezetőség az igazgatótanács elnökéből és három alelnökéből, a (7) bekezdésben említett három csoport egy-egy koordinátorából és a Bizottság és minden csoport egy további képviselőjéből áll. Minden csoport kinevezhet legfeljebb három póttagot, akik a vezetőség ülésein a rendes tagok távollétében részt vesznek. |

10. módosítás

1. CIKK, 3. PONT6. cikk, (9) bekezdés (1365/75/EGK rendelet)

9. A vezetőség üléseinek éves ütemtervéről az igazgatótanács határoz. Az elnök a vezetőség tagjainak kérésére további üléseket hív össze. | (9) A vezetőség üléseinek éves számáról az igazgatótanács határoz. A vezetőség elnöke a vezetőség tagjainak kérésére további üléseket hív össze. |

11. módosítás

1. CIKK, 3. PONT6. cikk, (10a) bekezdés (új) (1365/75/EGK rendelet)

| (10a) Az igazgatótanácsot teljes körűen és időben értesíteni kell a vezetőség tevékenységéről és döntéseiről. |

12. módosítás

1. CIKK, 4. PONT, A) ALPONTJA7. cikk, (1) bekezdés (1365/75/EGK rendelet)

1. Az igazgatótanács irányítja az alapítványt, továbbá az állítja fel irányelveit. Az igazgatótanács az igazgató által benyújtott tervezet alapján, a Bizottsággal egyeztetve fogadja el a munkaprogramot. | (1) Az alapítvány stratégiai céljait az igazgatótanács határozza meg. Az igazgatótanács fogadja el különösen a költségvetést, a négyéves programot és az éves programot az igazgató által készített tervezet alapján, az 5. cikk szerint. |

13. módosítás

1. CIKK, 4. PONT, AA) ALPONTJA (új)7. cikk, (2) bekezdés (1365/75/EGK rendelet)

| aa)a (2) bekezdés helyébe a következő szöveg lép:(2) Miután az igazgatótanács kézhez kapja a Bizottság véleményét, elfogadja eljárási szabályzatát, amelyben megállapítja a tevékenységével kapcsolatos gyakorlati szabályokat. Az eljárási szabályzatot tájékoztatás céljából meg kell küldeni az Európai Parlamentnek és a Tanácsnak. Az eljárási szabályzat megküldésétől számított három hónapon belül a Tanács egyszerű többséggel módosíthatja a szabályzatot. |

14. módosítás

1. CIKK, 4. PONT, B) ALPONTJA7. cikk, (4) bekezdés (1365/75/EGK rendelet)

4. A vezetőség az igazgatótanács ülései között az igazgató 8. és 9. cikkben említett felelősségeinek sérelme nélkül az igazgatótanács felhatalmazására a 12. és 15. cikkben említettek kivételével minden szükséges intézkedést meghoz az alapítvány irányításához. | (4) A vezetőség az igazgatótanács ülései között az igazgató 8. és 9. cikkben említett felelősségeinek sérelme nélkül az igazgatótanács felhatalmazására figyelemmel kíséri az igazgatótanács határozatainak végrehajtását és minden szükséges intézkedést meghoz az alapítvány megfelelő irányításához. A 12. és 15. cikkben említett hatásköröket az igazgatótanács nem ruházhatja át a vezetőségre. |

15. módosítás

1. CIKK, 5. PONT9. cikk, (1) bekezdés (1365/75/EGK rendelet)

1. Az igazgató felelős az alapítvány irányításáért és végre kell hajtania az igazgatótanács és a vezetőség döntéseit. Az igazgató az alapítvány jogi képviselője. | (1) Az igazgató felelős az alapítvány irányításáért és az igazgatótanács és a veztőség döntéseinek és az általuk elfogadott programoknak a végrehajtásáért. Az igazgató az alapítvány jogi képviselője és ő dönt személyzeti ügyekben a 17. cikknek megfelelően. |

16. módosítás

1. CIKK, 5. PONT10. cikk (1365/75/EGK rendelet)

Az igazgatótanács az éves munkaprogrammal kapcsolatos konkrét témákhoz az igazgató javaslatára kikérheti független szakértők véleményét. | Az igazgató javaslata alapján az igazgatótanács a négyéves programmal és az éves munkaprogrammal kapcsolatos konkrét témákhoz kiválaszthat független szakértőket és kérheti azok véleményét. |

17. és 21. módosítás

1. CIKK, 7. PONT12. cikk, (1) bekezdés, első és második albekezdés (1365/75/EGK rendelet)

(7)A 12. cikk (1) bekezdésének második albekezdése helyébe a következő szöveg lép: | 7.A 12. cikk (1) bekezdésének első és második albekezdése helyébe a következő szöveg lép: |

| (1) Az igazgatónak a 7. cikkben említett irányelvek alapján minden év július elseje előtt össze kell állítania a munkaprogramot. Az éves munkaprogram a négyéves program része. Az éves munkaprogram projektjeihez csatolni kell a szükséges kiadások becslését. |

A program elkészítésekor az igazgatónak figyelembe kell vennie a közösségi intézmények és az Európai Gazdasági és Szociális Bizottság véleményét. | A programok elkészítésekor az igazgatónak figyelembe kell vennie a közösségi intézmények, a Régiók Bizottsága és az Európai Gazdasági és Szociális Bizottság véleményét. |

18. módosítás

1. CIKK, 7. A) PONT (új)12. cikk, (2) bekezdés (1365/75/EGK rendelet)

| 7.a) A 12. cikk (2) bekezdésének helyébe a következő szöveg lép:(2) Az igazgató a programokat továbbítja jóváhagyásra az igazgatótanácshoz. |

19. módosítás

1. CIKK, 8. PONT17. cikk (1365/75/EGK rendelet)

1. Az alapítvány [e rendelet hatálybalépésének dátuma] után munkába állt alkalmazottaira az Európai Közösségek tisztviselőinek személyzeti szabályzata vagy megfelelő esetben az Európai Közösségek egyéb alkalmazottaira vonatkozó alkalmazási feltételek vonatkoznak. Az alapítvány az alkalmazottaira vonatkozóan adott esetben a kinevezésre jogosult hatóságra vagy a szerződéskötő hatóságra átruházott hatásköröket gyakorolja. | (1) Az alapítvány [e rendelet hatálybalépésének dátuma] után munkába állt alkalmazottaira az Európai Közösségek tisztviselőinek személyzeti szabályzata vagy megfelelő esetben az Európai Közösségek egyéb alkalmazottaira vonatkozó alkalmazási feltételek (CEOS) vonatkoznak. A személyzeti szabályzat XIII. mellékletének 2. szakaszát alkalmazni kell. |

| (1a) Az alapítványnak az Európai Alapítvány az Élet- és Munkakörülmények Javításáért személyi állománya alkalmazási feltételeinek megállapításáról szóló, 1976. június 29-i 1860/76/ESZAK, EGK, Euratom rendelet [3] alapján [e rendelet hatálybalépésének időpontja] előtt munkába állt személyzetére az Európai Közösségek tisztviselőire vonatkozó személyzeti szabályzat vonatkozik. Ezekre a szerződésekre ettől az időponttól kezdve az 1., 3. és 4. szakasz rendelkezései alkalmazandóak, a személyzeti szabályzat XIII. melléklete 22. cikkének (2) bekezdése kivételével. A személyzet tagjainak jogában áll, hogy a szerződést felbontsák az említett időpontban, az 1860/76/ESZAK, EGK, Euratom rendelet 45. cikkében előírt felmondási idő nélkül. A szerződés felbontásakor járó juttatások és a munkanélküli ellátás vonatkozásában az ilyen szerződésbontás az alapítvány intézkedése eredményének tekintendő. |

| (1b) Az alapítvány az alkalmazottaira vonatkozóan adott esetben a kinevezésre jogosult hatóságra vagy a szerződéskötésre jogosult hatóságra átruházott hatásköröket gyakorolja. |

2. Az igazgatótanács a Bizottsággal egyetértésben elfogadja a megfelelő végrehajtási szabályokat. | (2) Az igazgatótanács a Bizottsággal egyetértésben elfogadja a megfelelő végrehajtási szabályokat. |

20. módosítás

2. CIKK

2. cikk Az 1860/76/ESZAK, EGK, EURATOM rendelet a továbbiakban is érvényben marad az Európai Alapítvány az Élet- és Munkakörülmények Javításáért azon alkalmazottaira nézve, akik e rendelet szabályai alapján álltak munkába. | Törölve. |

[1] A Hivatalos Lapban még nem tették közzé.

[2] HL L 214., 1976.8.6., 24. o.

[3] HL L 214., 1976.8.6., 24. o. A legutóbb a 680/87/ESZAK, EGK, Euratom rendelettel (HL L 72., 1987.3.14., 15. o.) módosított rendelet.

--------------------------------------------------